CELEX: 62011TN0326
Language: el
Date: 2011-06-20 00:00:00
Title: Υπόθεση T-326/11: Προσφυγή της 20ής Ιουνίου 2011 — Brainlab κατά ΓΕΕΑ (BrainLAB)

10.9.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 269/50
            
         Προσφυγή της 20ής Ιουνίου 2011 — Brainlab κατά ΓΕΕΑ (BrainLAB)
   (Υπόθεση T-326/11)
   2011/C 269/111
   Γλώσσα διαδικασίας: η γερμανική
   
      Διάδικοι
   
   
      Προσφεύγουσα: Brainlab AG (Feldkirchen, Γερμανία) (εκπρόσωπος: J. Bauer, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του τέταρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 15ης Απριλίου 2011 στην υπόθεση R 1596/2010-4·
            
         
               —
            
            
               να αναπέμψει την υπόθεση ενώπιον του τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) προκειμένου να κριθεί αν κατά την ανανέωση του επίμαχου κοινοτικού σήματος «BrainLAB», αριθ. 1 290 113, επεδείχθη η δέουσα επιμέλεια·
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Επίμαχο σήμα: Το λεκτικό σήμα «BrainLAB» για προϊόντα και υπηρεσίες των κλάσεων 9, 10 και 42.
   
      Απόφαση του τμήματος Μητρώου και Συναφών Βάσεων Δεδομένων: Απόρριψη της αιτήσεως για επαναφορά των πραγμάτων στην προτέρα κατάσταση σε ό,τι αφορά την προθεσμία για την υποβολή της αιτήσεως ανανεώσεως και την καταβολή του τέλους ανανεώσεως.
   
      Απόφαση του τμήματος προσφυγών: Απόρριψη της αιτήσεως για επαναφορά των πραγμάτων στην προτέρα κατάσταση και διαπίστωση της λήξεως ισχύος του κοινοτικού σήματος αριθ. 1 290 113.
   
      Προβαλλόμενοι λόγοι: Παράβαση του άρθρου 81 του κανονισμού 207/2009, καθόσον άπαντες οι ενδιαφερόμενοι, παρότι επέδειξαν όλη την επιμέλεια που επέβαλλαν οι περιστάσεις, δεν μπόρεσαν να τηρήσουν μια προθεσμία έναντι του καθού και έτσι επήλθε απώλεια δικαιώματος, τηρήθηκε δε η δίμηνη προθεσμία για την υποβολή αιτήσεως επαναφοράς των πραγμάτων στην προτέρα κατάσταση.